laion/Wikipedia-Exotic huggingface dataset:
נקודת נייט

נקודת נייט (באנגלית: Neyt Point) היא לשון יבשה המהווה את הקצה המזרחי של חצי האי קראן בקצה הצפוני של האי לייז' בארכיפלג פאלמר, שבאנטארקטיקה. הנקודה נמצאת 1.9 קילומטרים דרומית-מזרחית מנקודת מורו. לשון היבשה התגלתה על ידי המשלחת האנטארקטית הבלגית, (אשר חקרה את אנטארקטיקה בין השנים 1897 –1899), בפיקודו של אדריאן דה ז'רלאש. לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956. אדריאן דה ז'רלאש וקרא ללשון היבשה על שמו של גנרל נייט מצבא בלגיה, אשר תמך במשלחת. • The Defense Mapping Agency Hydrographic/Topographic Center, Sailing Directions (planning Guide) and (enroute) for Antarctica, P 338 נקודת נייט באתר הסקר הגאולוגי של ארצות הברית נקודת נייט באתר הגאזט האנטארקטי של ממשלת אוסטרליה נקודת נייט באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת נייט, ומיקום אתרים סמוכים לנקודה באתר copernix גאזט השמות האנטראקטיים הרשמי של ארצות הברית מידע גאוגרפי והיסטורי ההיסטוריה של גילוי ומיפוי הנקודה, ומקור שמה
חצי האי קראן

חצי האי קראן (באנגלית: Kran Peninsula; בבולגרית: полуостров Крън) הוא חצי האי היוצר את הקצה הצפון-מזרחי של האי לייז' בארכיפלג פאלמר, שבאנטארקטיקה. חצי האי משתרע 2.85 ק"מ לכיוון צפון-דרום וכ -2.35 ק"מ לכיוון מזרח-מערב. בקצהו הצפוני של חצי האי מצויה נקודת מורו, ובקצהו המזרחי של חצי האי מצויה נקודת נייט. חצי האי מחובר לאי לייז' במצר יבשה שרוחבו 200 מטרים, מדרום לחצי האי. לשון היבשה מופתה לראשונה על ידי סוקרים בריטיים בשנת 1978. לשון היבשה נקראת על שם העיירה קראן שבדרום בולגריה. הגאזט האנטארקטי הבולגרי (בבולגרית) חצי האי קראן באתר הגאזט האנטארקטי של ממשלת אוסטרליה חצי האי קראן באתר הגאזט האנטארקטי המשווה SCAR של ממשלת אוסטרליה תצלום לוויין של אזור חצי האי, וסימון מיקום האתרים סביבו באתר copernix גאזט השמות האנטארקטיים הרשמי של בולגריה מידע גאוגרפי והיסטורי
ישעיהו ליברמן

הרב ישעיהו ליברמן הוא איש חינוך חרדי ליטאי, מנהל מרכז בית יעקב למורות (המכונה גם "הסמינר החדש"), שברחוב מלכי ישראל בירושלים ומנכ"ל תנועת הנוער החרדית בנות בתיה. בשנת 2015 זכה בתואר יקיר העיר ירושלים. התחנך בירושלים. בשנת 1970 הקים וניהל עסק עצמאי של גרפיקה בירושלים. עם הקמת מרכז בית יעקב על ידי אביו הרב הלל ליברמן הצטרף הרב ישעיהו ליברמן להקמת המוסד, תחילה נכנס כחבר הנהלה ובהמשך מונה למנכ"ל. עם כניסתו להנהלת המוסד הטמיע תוכניות ארוכות טווח ובהן הקמת שלוחות לסמינר במספר יישובים והפיכתו לרשת של מוסדות, כמו כן עסק ליברמן בהשמה של בוגרות ובפיתוח מסלולים להוראת חינוך מיוחד ואף עסק בעצמו בשילוב של ילדים עם קשיי למידה מהקהילה החרדית במסגרות לימוד רגילות, בקהילה, ובפעילויות התנדבותיות. ליברמן פעל גם להקמת המוסד בית חם בו היו פעילות בוגרות הסמינר שבניהולו. שמו של ליברמן נקשר כמי שמוסדותיו נוקטים אפליה בקבלת תלמידות ממוצא מזרחי, ליברמן עצמו הכחיש את הדברים. עם זאת, חלק מהסמינרים שנמצאים ברשת הסמינרים שבהנהלתו מיועדים לבנות ספרדיות בלבד. בשנת 2015 זכה ליברמן בתואר יקיר העיר ירושלים אולם נמתחה ביקורת על מעניקי התואר בשל העובדה שהסמינר שהוא עומד בראשותו הפליית תלמידות ממוצא מזרחי בעת הקבלה לסמינר. עו"ד יואב ללום יו"ר עמותת "נוער כהלכה" פנה לליברמן בבקשה לוותר על התואר, אולם בית המשפט המחוזי בירושלים אליו הוגשה עתירה לביטול התואר דחה את העתירה על הסף. בנו של ליברמן, ישראל ליברמן, משמש כיום כמנהל בפועל של מרכז בית יעקב. בתו הניה נשואה לרב רפאל פרוידיגר ומשמשת בתפקיד אמרכלית כתות יג' - יד'. וכן בתו יוכבד הייתה נשואה לרב אברהם מאיר לוין (1960–2020) שהיה ר"מ בישיבת באר המלך בבית שמש. מרכז בית יעקב למורות סמינר בית יעקב בנות בתיה יקירי ירושלים לשנת תשע"ה | עיריית ירושלים, באתר www.jerusalem.muni.il הרב ישעיהו ליברמן על האפליה בסמינרים: "מדובר בעלילת שווא" – JDN – חדשות הגר"ש כהן מכריע באלעד: "ייפתח בעיר רק סמינר ספרדי אחד" - בחדרי חרדים, באתר חדרי חרדים "הפלה נערות מזרחיות" ויקבל את עיטור יקיר ירושלים, באתר וואלה! יהדות, ‏2015-01-26 הרב ליברמן, ותר על אות ‘יקיר ירושלים’, באתר חרדים10, ‏2015-01-28 נדחתה עתירת ללום נגד הרב ליברמן, באתר כיכר השבת בד"ה: המתמיד משכונת רמות נפטר מדום לב, באתר בחדרי חרדים, 21 בספטמבר 2020.
קאבולי פלאו

קאבולי פלאו (בפרסית: کابلی پلو) (ידוע גם ככאבילי פלאו) הוא מאכל שמוצאו מאפגניסטן, מאזור העיר קאבול ממנה נגזר שמו. הקאבולי פלאו ידוע באופן מסורתי כמאכל הלאומי של אפגניסטן, ואוכלים אותו בצורות שונות בכל דרום אסיה ומרכז אסיה. מאכל זה, כמו מאכלים אפגניים אחרים, קיבל עם הזמן השפעה הודית וזאת בעיקר באופן תיבולו (הוספת גאראם מסאלה וציפורן). המאכל דומה מבחינת מרכיביו ותהליך ההכנה שלו למאכל אחר שמוצאו בעמים טורקיים במרכז אסיה, הפילאף, הידוע בשפה העברית בשם "אושפלאו" (או "פלוב") ונפוץ במדינת ישראל בעיקר בקרב היהודים בני העדה הבוכרית. מרכיביו העיקריים של המאכל הם אורז בסמטי, צימוקים, בשר טלה וגזרים. קיימות גם גרסאות של המאכל עם בשר עוף ובשר בקר במקום בשר הטלה. נהוג להוסיף למאכל בצל, כמון, קינמון, פלפל שחור, שמן, חמאה ומלח בישול אך ישנן גם גרסאות אחרות של תיבול התבשיל. לקאבולי פלאו קיימת גם גרסה צמחונית/טבעונית שלא כוללת בשר טלה, עוף או בקר. מדיה וקבצים בנושא קאבולי פלאו בוויקישיתוף שושנה לי, Kabuli Pulao with Raisins and Carrots, טייסט דיפיינד, 3 בנובמבר 2009 Afghan lamb pilaf (Kabuli pulao), אתר רשות השידור האוסטרלית Qaubili Pilau, המתכונים הבינלאומיים של מרגריטה מישל קספר, KABULI PALAU, אתר "אוכל" זל אלן, Camels and Caravans, אתר המשאבים הצמחוניים
יחסי עומאן–שווייץ

יחסי עומאן–שווייץ הם היחסים הדיפלומטיים הרשמיים שבין סולטנות עומאן לבין הקונפדרציה השווייצרית. בין סולטנות עומאן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הקונפדרציה השווייצרית לבין סולטנות עומאן הם יחסים דיפלומטיים חמים שהתחממו והתחזקו בעשור השני של המאה העשרים ואחת. עומאן מהווה יעד יחסית פופולרי לתיירים שווייצרים. שווייץ ועומאן כוננו את יחסיהן הדיפלומטיים בשנת 1973, שנתיים לאחר עצמאותה מן הממלכה המאוחדת. השגרירות השווייצרית במסקט, בירת עומאן, נפתחה בחודש נובמבר 2014, כאשר השגרירות השווייצרית בריאד הייתה האמונה על עומאן קודם לכן. עומאן פתחה את שגרירותה שבברן, בירת שווייץ, ב-2018, יחד עם קונסוליה בז'נבה. במגזר הכלכלי, שווייץ ועומאן התרכזו בעיקר בשיפור ובחיזוק קשרי המסחר שביניהן. הסכם דו-צדדי בנושא קידום והגנה על השקעות בין שתי המדינות נחתם לתוקפו בשנת 2005. אמנה למניעת כפל מס שמגיע מתחבורה אווירית בינלאומית נחתמה בשנת 2009. בשנת 2014 נחתם הסכם סחר חופשי בין איגוד הסחר החופשי האירופי, בו חברה שווייץ, לבין מועצת שיתוף הפעולה של מדינות המפרץ, בה חברה עומאן. סוויס אינטרנשיונל אייר ליינס ועומאן אייר מפעילות קווים יומיים בין עומאן לשווייץ. הקווים תורמים לתיירות העומאנית ומביאות למדינה תיירים שווייצרים רבים. על פי הלשכה השווייצרית המרכזית לסטטיסטיקה, בסוף שנת 2018 התגוררו בעומאן שמונים ושבעה אזרחים שווייצרים. בנוסף אליהם, קיימת נוכחות מתמדת של תיירים שווייצרים באזור. עומאן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. עומאן מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה. שווייץ מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה. מדיה וקבצים בנושא יחסי עומאן–שווייץ בוויקישיתוף Bilateral relations Switzerland–Oman, אתר משרד החוץ של שווייץ EMBASSY OF OMAN IN BERN, SWITZERLAND CONSULATE GENERAL OF OMAN IN GENEVA, SWITZERLAND EMBASSY OF SWITZERLAND IN MUSCAT, OMAN
אלה גולדשטיין

אלה גולדשטיין (מקסוול) (30 בינואר 1927 – 22 בדצמבר 1997) הייתה פסנתרנית ארצישראלית, אחייניתה של רחל המשוררת. נולדה בשם אלאונורה בחרבין לבת שבע (ורה) ולאוריאל (אורי) גולדשטיין (1887–1961). אמה, בת שבע, נולדה בסראטוב שברוסיה, למדה נגינה בפסנתר בקונסרבטוריון בלייפציג ובתום לימודיה שבה לרוסיה. היא לימדה מוזיקה בקונסרבטוריון במוסקבה. אביה, אוריאל, היה כנר ומנצח והכיר את בת שבע בעת לימודיו בקונסרבטוריון. בני הזוג נישאו ב-1919. הוריה, יחד עם צ'ליסט בשם מילשטיין הופיעו במוסקבה בשם "שלישיית מוסקבה". בני הזוג עזבו לחרבין, שם הקימו קונסרבטוריון וגרו למעלה מ-10 שנים. גולדשטיין החלה בלימוד נגינה בפסנתר עם אמה בגיל 5. גולדשטיין ביצעה בגיל שבע לראשונה קונצ'רטו של מוצרט עם תזמורת בניצוח אביה, ועשתה את הופעת הסולו הראשונה שלה בגיל תשע. לאחר מכן הופיעה בקונצרטים ברחבי סין ויפן. עקב התקפות היפנים על חרבין עזבו הוריה עמה ב-1938 ועלו לארץ ישראל. בתל אביב השתקעו באחת מן הדירות שרכש סבה, איסר לייב בלובשטיין. גולדשטיין ערכה סיבוב הופעות בארץ ישראל. היא המשיכה עם אביה לאמסטרדם, שם למדה שנה וחצי אצל הפסנתרן הרוסי אלכסנדר בורובסקי וסיימה לימודיה באקדמיה למוזיקה של אמסטרדם. גולדשטיין שבה לארץ ישראל עם פרוץ מלחמת העולם השנייה, שם הפכה לסולנית מובילה עם התזמורת הסימפונית הארץ ישראלית, והופיעה איתה בכ-70 קונצרטים בארץ ישראל, מצרים, לבנון וירדן. בשנים 1944–1945 יצאה לסיור מוצלח בן תשעה חודשים בדרום אפריקה. במרץ 1946 הופיעה יחד עם יהלי וגמן בקונצרט בשני פסנתרים. באוקטובר 1946 יצאה לסיבוב הופעות בארצות הברית. אמה תכננה להתלוות אליה, אולם חלתה ונפטרה זמן קצר לפני כן. בשנת 1947 הופיעה לראשונה בקרנגי הול, בניו יורק. באותה השנה ערכה קונצרטים עם המנצחים סרג' קוסביצקי, ליאונרד ברנשטיין וארטור רודז'ינסקי. השתקעה בארצות הברית בתחילת שנות ה-50. בשנת 1953 זכתה בפרס הראשון (מיליון לירטות) בתחרות הפסנתר הבינלאומית "פרוצ'יו בוסוני" (Ferruccio Busoni) בבולצנו. בעקבות זכייתה הוזמנה לסיבוב הופעות שכלל 62 קונצרטים באיטליה. גולדשטיין הקליטה בשנות ה-50 יצירות של בטהובן, ברהמס, שומאן ומוסורגסקי במספר חברות תקליטים (בעיקר Concert Hall Society). בנובמבר 1955 הגיעה לסדרת הופעות בישראל. נישאה בניו יורק במאי 1962 לג'ון נוט מקסוול (1932–1995). לשניים נולדו בת ובן. הפסיקה להופיע והתמקדה בגידול ילדיה עד לסוף שנות ה-70. ערכה קונצרטים שוב עם התזמורת הסימפונית של צפון ג'רזי. אחיה למחצה, פאבל (פנחס) גולדשטיין (1917-1982), בנו של אוריאל מנישואיו הראשונים, עיתונאי במקצועו, היה אסיר פוליטי בברית המועצות במשך 13 שנים. עלה מברית המועצות לישראל ב-1971 ונפטר בישראל. אלה גולדשטיין נפטרה בניו ג'רזי ונטמנה בבית עלמין שם. מדיה וקבצים בנושא אלה גולדשטיין בוויקישיתוף אלה גולדשטיין, באתר MusicBrainz (באנגלית) ביוגרפיה, (באנגלית) ⁨שיתה עם הפסנתרנית אלה גולדשטיין ⁩ | ⁨דבר⁩ | 9 December 1949 | Newspapers | The National Library of Israel, באתר www.nli.org.il (באנגלית)
טווסון לוקסנום

טווסון לוקסנום (שם מדעי: Thalassoma lucasanum) הוא מין של דג גרם ממשפחת השפתוניים החי במימי האוקיינוס השקט בטווח של חצי האי באחה קליפורניה לפרו ומגיע עד לאיי גלאפגוס. לעיתים מגדלים אותו כדג נוי באקווריום. מין זה הוא דג קטן באורך של 15 סנטימטרים בערך בעל דוגמאות מפוארות על ראשו וגופו. הראש כחול-ירקרק עם "כיפה" סגולה-אפורה, העורף צהוב, הגוף ורוד והסנפירים כחולים וקטנים. הדגים הצעירים הם דגי נקאי המפוספסים באדום-צהוב-שחור לאורך גופם. הם ניזונים מטפילים החיים על גופם של שוכני שונית רבים, ביניהם מיני דגים, כרישים ואיגואנה ימית, אותם הם מלקטים בשפתיהם הרחבות. הדגים הבוגרים מאבדים את פסיהם, מפתחים סנפירים וזנבות חזקים יותר ואז הם ניזונים מפלנקטון, סרטנים קטנים ודגיגים בשוניות האוקיינוס השקט, בעומק של 2–25 מטרים, אך נצפו גם בעומק 64 מטרים. מדיה וקבצים בנושא טווסון לוקסנום בוויקישיתוף טווסון לוקסנום, באתר ITIS (באנגלית) טווסון לוקסנום, באתר NCBI (באנגלית) טווסון לוקסנום, באתר FishBase (באנגלית) טווסון לוקסנום, באתר GBIF (באנגלית) טווסון לוקסנום באתר הרשימה האדומה של IUCN טווסון מנקה איגואנה ימית בגלאפגוס
טווסון (דג)

טַוָּסוֹן (שם מדעי: Thalassoma) הוא סוג של דגי גרם ממשפחת השפתוניים החיים לאורך מרבית הימים הרדודים הטרופיים. חלק מהמינים מצויים במפרץ אילת. לדגים אלה גוונים צבעוניים, בדומה לאלה של הטווס ומכאן שמם. הם יכולים להגיע לאורך 46 סנטימטרים, אך מרביתם קטנים יותר. הם בעלי ראשים צבעוניים ושפתיים רחבות המזכירות את התוכינוניים או "דגי התוכי", אך בניגוד אליהם אינם ניזונים מאלמוגים. אלו דגים שוכני שוניות אלמוגים ושוניות נוספות והם חיים רק בימים רדודים, בהם צבעיהם הרבגוניים בולטים. הצעירים של מספר מינים משמשים כדגי נקאי המנקים את שאר שוכני הים, אך בבגרותם הם ניזונים מפלנקטון, סרטנונים ודגיגים. Thalassoma amblycephalum Thalassoma ascensionis Thalassoma ballieui טלסומנה ראש כחול (Thalassoma bifasciatum) Thalassoma cupido Thalassoma duperrey Thalassoma genivittatum Thalassoma grammaticum Thalassoma hardwicke Thalassoma hebraicum Thalassoma heiseri Thalassoma jansenii Thalassoma loxum טווסון לוקסנום (Thalassoma lucasanum) טווסון סהרוני (Thalassoma lunare) Thalassoma lutescens Thalassoma newtoni Thalassoma nigrofasciatum Thalassoma noronhanum טווסון ים-תיכוני (Thalassoma pavo) טווסון ארגמני (Thalassoma purpureum) Thalassoma quinquevittatum Thalassoma robertsoni טווסון אילתי (Thalassoma rueppellii) Thalassoma sanctaehelenae Thalassoma septemfasciata Thalassoma trilobatum Thalassoma virens מדיה וקבצים בנושא טווסון בוויקישיתוף טווסון, באתר ITIS (באנגלית) טווסון, באתר NCBI (באנגלית) טווסון, באתר Animal Diversity Web (באנגלית) טווסון, באתר GBIF (באנגלית)
מגדלור (פירושונים)

האם התכוונתם ל... מִגְדַּלּוֹר – מגדל המפיץ אור לשם סיוע בניווט ושיט בים, בנהרות ובאגמים גדולים לרשימת מגדלורים בישראל ובחו"ל ראו מגדלור#רשימת מגדלורים אוניית מגדלור – אונייה המשמשת כמגדלור צף מבנים אחרים מגדלור קולומבוס ("מגדלור קוֹלוֹן", Faro a Colón) – אנדרטה המוקדשת לכריסטופר קולומבוס, בסנטו דומינגו שברפובליקה הדומיניקנית בית מגדלור – מבנה מסחרי, בניין משרדים ובית מלון בשכונת לב תל אביב. קרוי על שם "קולנוע מגדלור" ההיסטורי ששכן במבנה אחר באותו מיקום מוזיקה מגדלור (שיר של דן אלמגור) (לעיתים "המגדלור") – שיר שכתב דן אלמגור והלחין משה וילנסקי בשנת 1958, לו קיימים מספר ביצועים מגדלור (שיר של דני סנדרסון) – שיר של דני סנדרסון מתוך האלבום "הלא נודע" משנת 1997, ראו הלא נודע (אלבום)#רשימת השירים מגדלור (אלבום) – אלבום של מיקה קרני משנת 2004 מגדלור (שיר של מיקה קרני) – שיר הנושא של האלבום קולנוע וטלוויזיה מגדלור (סרט, 1958) מגדלור (סרט, 1976) (אנ') – סרט הודי המגדלור (סרט, 1998) (אנ') (El faro del Sur) – סרט דרמה ארגנטינאי–ספרדי מגדלור (סרט, 1999) (אנ') – סרט אימה בריטי המגדלור (סרט, 2016) (אנ') – מותחן פסיכולוגי בריטי המגדלור (סרט, 2019) – סרט אימה ומותחן פסיכולוגי אמריקאי המגדלור של סולטי (אנ') – סדרת טלוויזיה אמריקאית לילדים המבוססת על הסדרה הבריטית TUGS. שודרה בשנים 1997–1998 אחר עמותת מגדלור – ארגון המאגד את בוגרי ובוגרות קורס חובלים של חיל הים, במטרה לפתחם ולהעצימם למען החברה בישראל מגדל אור (פירושונים)
מיצובישי i

מיצובישי i (ביפנית: 三菱・i; באנגלית: Mitsubishi i) היא מכוניות סופרמיני, המוגדרת כמכונית עירונית מתוצרת התאגיד הרב-לאומי מיצובישי מוטורס היפני, אשר יוצר בין השנים 2006–2013 ביפן. דגם "מיצובישי i" הוגדר בקטגוריית כלי הרכב ביפן "Kei car" (אנ'). 4 נוסעים. 5 דלתות - האצ'בק. מנוע מרכזי (אנ'). מנוע בנזין. סוגי הנעה: הנעה אחורית 4x2, הנעה כפולה 4x4. "S" (משנת 2006). "M" (משנת 2006). "G" (משנת 2006). "L" (משנת 2007). "LX" (משנת 2007). "מיצובישי i" "מיצובישי i" "מיצובישי i" "מיצובישי i" "מיצובישי i" דגם "G" "מיצובישי i" - מבט לתא הנהג מיצובישי מוטורס מיצובישי טופו מדיה וקבצים בנושא מיצובישי i בוויקישיתוף מיצובישי i, סרטון באתר יוטיוב מיצובושי מוטורס - שנת 2013 mitsubishi-motors.com/content/dam/com/ir_en/pdf/fact/2013 "מיצובישי i", שנת 2007 carmagazine.co.uk/car-reviews/mitsubishi/mitsubishi-i-2007 "מיצובישי i" web.archive.org/web/20060824140855 "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס "מיצובישי i" (ביפנית כולל תמונות web.archive.org/web/20070315014945 "מיצובישי i" - דגמים (ביפנית) web.archive.org/web/20070227160107
אוגר שקופיות

אוגר מסגרות (Framebuffer) הוא חלק מזיכרון ה־RAM במחשב, המוקצה לאחסון של מידע גרפי על תמונה אחת. המידע בדרך כלל מורכב מערכי צבעים לכל פיקסל (נקודה שאפשר להציג) על המסך. אוגר המסגרות הוא אחד מן השניים: "מחוץ למסך", כלומר כתיבה לאוגר מסגרות לא מופיעה על המסך הנראה. "על המסך", כלומר כתיבה לאוגר מסגרות משפיעה מיידית על התצוגה. לדוגמה, מנהל התקן לאוגר המסגרות של לינוקס (fbdev) הוסף ללינוקס כדי לתמוך בצג של מחשב המקינטוש, אשר אין לו מצב טקסט. הוא הוסב ל־x86 ומשמש להצגת לוגו (לרוב Tux, הדמותג של לינוקס) על גבי מסך של טקסט. Linux Frame Buffer Device Development
מיצובישי L300

מיצובישי L300 (באנגלית: Mitsubishi L300) היא מסחרית מתוצרת התאגיד הרב-לאומי מיצובישי מוטורס היפני, אשר יוצרה בין השנים 1998 – 1980, משנת 1986 ועד היום מיוצר הדגם בשם "Mitsubishi Delica". בסין הדגם "Mitsubishi Delica" (כיום, דור חמישי) מיוצר משנת 1986 ועד היום על ידי יצרנית הרכב הסינית "China Motor Corporation" (אנ'), בנוסף יוצר הדגם על ידי יצרנית הרכב הסינית "Soueast" (אנ') בין השנים 1996 – 2013. דגם "מיצובושי L300" מיוצר בשנת 2019 בפיליפינים. דגם "איסוזו טראגה פותח כדי להתחרות ב"מיצובישי L300" בשוק הטנדרים האינדונזיים הבינוני. דור ראשון - יוצר בין השנים 1968–1979 דור שני - יוצר בין השנים 1980–1998 3 דלתות - מסחרית. 2 דלתות - טנדר. יוצר באינדונזיה ויפן. מנוע בנזין - 4 צילינדרים. סוגי הנעות: הנעה אחורית 2x4, הנעה כפולה 4x4. 4 דלתות - מסחרית. 4 דלתות, 9-10 מושבים - מיניבוס. 2 דלתות - טנדר. יוצר באינדונזיה ויפן. מנוע מרכזי-קדמי (Front mid-engine). מנועים: בנזין, דיזל. סוגי הנעות: הנעה אחורית 2x4, הנעה כפולה 4x4. דגם "Mitsubishi Delica" יוצר ביפן, סין, טאיוואן, קוריאה הדרומית וונצואלה. דגם "Mitsubishi Delica" קרוי בעולם בשמות רבים. להלן רשימה חלקית: "Mitsubishi L300". "Mitsubishi Express", "Mitsubishi Starwagon" (באוסטרליה). "PO5" (בסרי לנקה). "Mitsubishi Van/Wagon" (בארצות הברית). "Dodge 1000" (במקסיקו). "Soueast Delica" (בסין). מנועים 4 צילינדרים: 1439 סמ"ק, 1,597 סמ"ק, 1,795 סמ"ק, 1,997 סמ"ק, 2,351 סמ"ק, 2,400 סמ"ק (מנועי בנזין), 2,476 סמ"ק, 2,476 סמ"ק (טורבו-דיזל), 2,494 סמ"ק, 2,607 סמ"ק (מיוצר בסין) (מנועי דיזל). מנוע 5 צילינדרים: 3.2 ליטר (מנוע דיזל). מנוע: מרכזי. סוגי הנעה: הנעה אחורית 4x2, הנעה כפולה 4x4. סוגי תמסורת: תמסורת ידנית 5–6 מהירויות, תמסורת אוטומטית 4-5-6 מהירויות. בסיס גלגלים: 2,235–2,435 מ"מ. ה-L300 מהדור השלישי יובא לראשונה לישראל במרץ 1988 בגל הראשון של פתיחת יבוא מכוניות מיצובישי, לאחר שנים רבות של כניעת החברה היפנית לחרם הערבי. המכונית הגיעה בשתי תצורות. מנוע בנזין בנפח 2,000 סמ"ק ברמת גימור מהודרת - להסעת נוסעים. ורכב מסחרי עם תא מטען מאחור מצויד במנוע דיזל בנפח 2,500 סמ"ק - להובלת מטען. "מיצובישי L300" דגם "Express" "מיצובישי L300" דגם "Express SB" "מיצובישי L300", שנת 1984 "מיצובישי L300", שנת 1984 "מיצובישי L300" דגם "Express", שנת 1982 "מיצובישי L300", שנת 1981 - טנדר "מיצובושי L300" - טנדר "מיצובישי L300", שנת 1989 דור שלישי "מיצובישי L300", שנת 1992 דור שלישי "מיצובישי L300", דור שלישי "מיצובישי L300", דור שלישי - מבט לתא הנהג מיצובישי אקספרס, הנעה 4x4, מסחרית, דור שלישי מיצובישי "Starwagon", שנת 1998 "מיצובישי דליקה", דור שלישי - טנדר מיצובישי מוטורס מדיה וקבצים בנושא מיצובישי L300 בוויקישיתוף מדיה וקבצים בנושא מיצובישי L300 בוויקישיתוף (דור שלישי) מיצובישי דליקה d5 lenouvelautomobiliste.fr/actualites/mitsubishi-delica-d5-restylage-original-dun-van-pas-banal "מיצובישי L300" בפיליפינים mmpc.ph/model/l300 דגם "איסוזו טראגה פותח" כדי להתחרות ב"מיצובישי L300" otomotif.kompas.com/read/2018/05/10/090200115/isuzu-traga-siap-bersaing-dengan-mitsubishi-l300 "מיצובישי L300", שנת 1982 - מפרט carfolio.com/specifications/models "מיצובישי L300", שנת 1984 - מפרט טכני carfolio.com/specifications/models/car "מיצובישי דליקה" 1993 (הדגם מיוצר משנת 1986) autoevolution.com/cars/mitsubishi-l300-1993.html#aeng_mitsubishi-l300 ששי כהן, נוסטלגיה לשבת: מיצובישי נכנסת לישראל, Wheel.co.il, ‏27 בינואר 2018
מלך בחריין

מלך בחריין (בערבית: ملك البحرين) הוא המונרך וראש מדינת בחריין. המלך המכהן הוא חמד בן עיסא אאל ח'ליפה. ב-1783 נכבשו האיים על ידי המשפחה הערבית בית ח'ליפה, ומאז היא המשפחה השולטת בבחריין. בין השנים 1783–1971 נשא שליט בחריין את התואר "חכים" (אנ'). בשנת 1971 קיבלה בחריין עצמאות מהממלכה המאוחדת, ותוארו של השליט שונה ל"אמיר". ב-14 בפברואר 2002 הכריז חמד בן עיסא אאל ח'ליפה על בחריין כממלכה ועל עצמו כמלכה הראשון. המלך נהנה מסמכויות ומכוח רב, הכוללים את מינוי ראש ממשלה והקבינט, נחשב למפקד העליון של הצבא, יושב בראשות מועצת המשפט הגבוהה, ממנה את הבית העליון של הפרלמנט, ומוסמך לפזר את הבית התחתון של הפרלמנט הנבחר. ראש ממשלת בחריין בית ח'ליפה
פיל מוריס

פיליפ מוריס (באנגלית: Phillip Morris; נולד ב-4 באפריל 1959) הוא מדבב ושחקן אמריקאי. נולד באיווה סיטי, איווה. אביו היה השחקן גרג מוריס (אנ') ואחותו הגדולה היא השחקנית איונה מוריס (אנ'). הוא מתאמן בווינג צ'אן קונג פו אצל המאמן הוקינס צ'אונג. תפקידו הראשון כשחקן היה בגיל 7 בפרק השמיני (אנ') של סדרת המדע הבדיוני "מסע בין כוכבים: הסדרה המקורית". מדיה וקבצים בנושא פיל מוריס בוויקישיתוף פיל מוריס, במסד הנתונים הקולנועיים IMDb (באנגלית) פיל מוריס, באתר AllMovie (באנגלית) פיל מוריס, במסד הנתונים הקולנועיים KinoPoisk (ברוסית)
רקהה שארמה

רקהה שאנטי שארמה (באנגלית: Rekha Shanti Sharma; בהינדי: रेखा शान्ति शर्मा; נולדה בשנת 1970) היא שחקנית קנדית. נולדה בוונקובר שבקולומביה הבריטית להורים שהיגרו מהעיר אוטר פרדש שבהודו לפיג'י בתקופת הראג' הבריטי ולאחר מכן היגרו לקנדה והשתקעו שם. אביה הוא כומר הינדי. מנגנת בסרנגי (אנ'), כלי מיתר הודי. מדיה וקבצים בנושא רקהה שארמה בוויקישיתוף רקהה שארמה, ברשת החברתית פייסבוק רקהה שארמה, ברשת החברתית אקס (טוויטר) רקהה שארמה, ברשת החברתית אינסטגרם רקהה שארמה, במסד הנתונים הקולנועיים IMDb (באנגלית) רקהה שארמה, באתר AllMovie (באנגלית) רקהה שארמה, באתר Rotten Tomatoes (באנגלית) רקהה שארמה, באתר Metacritic (באנגלית) רקהה שארמה, במסד הנתונים הקולנועיים KinoPoisk (ברוסית) Star Trek Online, Arc Games (באנגלית) Brown, Fraser (2019-04-24). "Star Trek Online's Rise of Discovery update brings back Captain Lorca". PC Gamer (באנגלית). נבדק ב-2021-09-27.
פונט-אוון

פונט-אוון (בצרפתית: Pont-Aven) היא עיירה במחוז פיניסטר שבחבל ברטאן בצרפת. נכון לשנת 1999 מנתה העיירה 2,960 תושבים. ב-1866, קבוצת ציירים (בעיקר אמריקנים) שחיפשו מפלט מיוקר המחיה של פריז, נמשכו לאורח החיים של אנשי ברטאן וליופיו הטבעי של האזור והתיישבו בכפר פונט-אוון שלחופי האוקיינוס האטלנטי. ב-1886 הצייר ארמנד ז'ובה דובאל שהתגורר שם המליץ על פונט-אוון בפני הצייר פול גוגן שהחליט להתגורר שם גם הוא. הצייר אמיל ברנאר הצטרף אל פול גוגן באותה שנה, וב-1888 הגיעו רודריק אוקונור, פול סריזייה וציירים נוספים. פול גוגן התגורר בפונט-אוון מ-1886 עד 1891 להוציא מסעות לפנמה, לאי מרטיניק ושהייה בת חודשיים עם הצייר וינסנט ואן גוך בעיר ארל שבפרובאנס. בפונט-אוון הוא עמד בראשה של קבוצת ציירים פוסט אימפרסיוניסטים. פונט-אוון הפכה למקום מושבו של מה שנודע אחר כך כבית הספר לאמנות בת זמננו. הנהר אוון הזורם דרך העיירה שימש כמרכזו של מיזם אמנות שנפתח באוגוסט 2006 ונמשך חודש ימים. מדיה וקבצים בנושא פונט-אוון בוויקישיתוף אתר האינטרנט הרשמי של פונט-אוון האתר הרשמי של העיירה ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
Seq (פקודה)

seq (באנגלית: Sequences Of Numbers) היא פקודה במערכת הפעלה דמוית יוניקס המציגה רצף של מספרים בסדר מוגדר מראש. השימוש הסטנדרטי בפקודת seq, בסביבת יוניקס, יתבצע כדלקמן ויציג רצף של מספרים מהספרה 1 ועד 5: $ seq 5 1 2 3 4 5 הצגת רצף של מספרים מהספרה 1 ועד 20 עם קפיצות של 4 באמצעות פקודת seq, יתבצע כדלקמן: $ seq 1 4 20 1 5 9 13 17 הצגת רצף של מספרים מהספרה 1 ועד 10 ובסמוך לכל מספר תופיע מחרוזת, יתבצע כדלקמן: $ seq -s "sec " 10 1sec 2sec 3sec 4sec 5sec 6sec 7sec 8sec 9sec 10 היא משמשת לעיתים ליצירת מונה בלולאת for: for i in `seq 5`; do do_some_command $i done רשימת פקודות יוניקס (באנגלית)
אנה גאלווין

אנה גאלווין (באנגלית: Anna Galvin; נולדה ב-19 באוקטובר 1969) היא זמרת מצו-סופרן, שחקנית ומדבבת אוסטרלית. נולדה במלבורן, בירת מדינת ויקטוריה שבאוסטרליה. בוגרת אוניברסיטת מלבורן. למדה משחק בבית הספר לדרמה של אוקספורד באנגליה. תחביביה כוללים סיוף, רכיבה על סוסים, סקי, גלישת גוף והחלקה על גלגיליות. ב-2003 התחתנה עם ראול אינגליס ונולדה להם בת. אנה גאלווין, במסד הנתונים הקולנועיים IMDb (באנגלית) אנה גאלווין, באתר AllMovie (באנגלית) אנה גאלווין, במסד הנתונים הקולנועיים KinoPoisk (ברוסית) אנה גאלווין, באתר IMDb Scavengers UKGameshows, UKGameshows (אנ') The Genie From Down Under on ASO - Australia's audio and visual heritage online, aso.gov.au ג'יניה בלאפאנט (אנ'), Fighting Off Darkness in a New Land of Oz, הניו יורק טיימס, ‏2021-10-09 (באנגלית)